Mies iski puukolla silmään anastuksen yhteydessä Espoon Kilossa.

Uhri oli kävelemässä Kilpitietä sunnuntaina 8. marraskuuta noin kello 14.30-15.00 aikoihin, kun epäilty nappasi häneltä omaisuutta kädestä ja lähti juoksemaan karkuun. Uhri juoksi epäillyn kiinni, mutta mies iski teräaseella kohti uhria ja osui silmään.

Uhri sai vakavia mutta ei hengenvaarallisia vammoja. Epäilty poistui Kilpitietä Kilon juna-asemana suuntaan.

Epäillyllä on aasialaiset kasvonpiirteet ja hieman tummempi iho kuin kantasuomalaisilla. Hän oli noin 165 senttiä pitkä ja vartaloltaan normaalia lihaksikkaampi.

Iältään tekijä on noin 20-24-vuotias. Hänellä oli tummanharmaa toppatakki, jonka hupun reunuksessa karvaa. Kasvoissa miehellä oli ajamaton parransänki. Hän puhui hyvää suomea.

Poliisi pyytää teosta tai epäillystä tekijästä jotain tietäviä ottamaan yhteyttä Länsi-Uudenmaan poliisilaitoksen Espoon rikostutkintayksikköön puh. 029 54 38330.